CELEX: C2006/281/70
Language: lt
Date: 2006-11-18 00:00:00
Title: Byla T-257/06 2006 m. rugsėjo 15 d. pareikštas ieškinys byloje Budějovický Budvar prieš VRDT — Anheuser-Busch (žodinis prekių ženklas BUD )

18.11.2006   
            
            
               LT
            
            
               Europos Sąjungos oficialusis leidinys
            
            
               C 281/39
            
         2006 m. rugsėjo 15 d. pareikštas ieškinys byloje Budějovický Budvar prieš VRDT — Anheuser-Busch (žodinis prekių ženklas „BUD“)
   
   (Byla T-257/06)
   (2006/C 281/70)
   Kalba, kuria surašytas ieškinys: prancūzų
   Šalys
   
      Ieškovė: Budějovický Budvar, národní podnik (České Budějovice, Čekijos Respublika), atstovaujama advokato F. Fajgenbaum
   
      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)
   Kita procedūros Apeliacinėje taryboje šalis: Anheuser-Busch, Incorporated
   Ieškovės reikalavimai
   
               —
            
            
               panaikinti ginčijamą 2006 m. birželio 28 d. VRDT antrosios apeliacinės tarybos ginčijamą sprendimą R 802/2004-2;
            
         
               —
            
            
               atmesti paraišką Nr. 1 737 121 įregistruoti žodinį prekių ženklą BUD 35, 38, 41 ir 42 klasių paslaugoms žymėti;
            
         
               —
            
            
               perduoti Pirmosios instancijos teismo sprendimą VRDT;
            
         
               —
            
            
               priteisti iš bendrovės Anheuser-Busch visas bylinėjimosi išlaidas.
            
         Ieškinio pagrindai ir pagrindiniai argumentai
   Bendrijos prekių ženklo paraišką pateikęs asmuo: Anheuser-Busch, Incorporated
   
      Prašomas įregistruoti Bendrijos prekių ženklas: žodinis prekių ženklas BUD 35, 38, 41 ir 42 klasių paslaugoms — paraiška Nr. 1 737 121
   
      Ženklo ar žymens, kuriuo remiamasi protesto procedūroje, savininkas: ieškovė
   
      Ženklas ar žymuo, kuriuo remiamasi protesto procedūroje: teisė į saugomą kilmės vietos nuorodą BUD alui žymėti
   
      Protestų skyriaus sprendimas: atmesti protestą
   
      Apeliacinės tarybos sprendimas: atmesti apeliaciją
   
      Ieškinio pagrindai: Reglamento (EB) Nr. 40/94 (1) 62 straipsnio 1 dalies ir Reglamento Nr. 2868/95 (2) 20 straipsnio pažeidimas, nes Apeliacinė taryba neturi kompetencijos nuspręsti dėl proteste ieškovės pateiktos kilmės vietos nuorodos galiojimo. Ji taip pat tvirtina, kad žymuo BUD yra saugoma kilmės vietos nuoroda Prancūzijoje bei Austrijoje. Be to, ieškovė nurodo, kad Reglamento Nr. 40/94 8 straipsnio 4 dalis buvo neteisingai taikoma tiek, kiek, jos manymu, kilmės vietos nuoroda BUD yra žymuo naudojamas prekyboje.
   
      (1)  1993 m. gruodžio 20 d. Tarybos reglamentas (EB) Nr. 40/94 dėl Bendrijos prekių ženklo (OL L 11, 1994, p. 1).
   
      (2)  1995 m. gruodžio 13 d. Komisijos reglamentas (EB) Nr. 2868/95 skirtas įgyvendinti Tarybos reglamentą (EB) Nr. 40/94 dėl Bendrijos prekių ženklo (OL L 303, 1995, p. 1).